Document ID: 32003R0608

Kommissionens forordning (EF) nr. 608/2003
af 2. april 2003
om ændring af Rådets forordning (EF) nr. 2505/96 om kontingentmængden for visse autonome fællesskabstoldkontingenter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2505/96 af 20. december 1996 om åbning og forvaltning af autonome fællesskabstoldkontingenter for visse landbrugs- og industriprodukter(1), senest ændret ved forordning (EF) nr. 2287/2002(2), særlig artikel 6, og
ud fra følgende betragtninger:
(1) Kontingentmængden for visse autonome fællesskabstoldkontingenter indeholdt i forordning (EF) nr. 2505/96 kan ikke i tilstrækkelig grad opfylde EF-industriens behov i den nuværende kontingentperiode.
(2) Med henblik på at sikre lige og vedvarende adgang til disse kontingenter skal mængderne øges med virkning fra 1. januar 2003 eller 1. juli 2002 afhængigt af, hvornår de pågældende kontingentperioder starter.
(3) Forordning (EF) nr. 2505/96 skal derfor ændres.
(4) De i denne forordning fastsatte foranstaltninger er i overensstemmelse med udtalelse fra Toldkodeksudvalget -
UDSTEDT FØLGENDE FORORDNING:
Artikel 1
Bilag I i forordning (EF) nr. 2505/96 ændres således:
1) For kontingentperioden fra 1. januar til 30. juni 2003 ændres kontingentmængden for toldkontingentet med løbenummer 09.2612 til 150 tons.
2) For kontingentperioden fra 1. juli 2002 til 30. juni 2003 ændres kontingentmængden for toldkontingentet med løbenummer 09.2976 til 900000 enheder.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 1. januar 2003, med undtagelse af artikel 1, stk. 2, der finder anvendelse fra den 1. juli 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. april 2003.

Labels: 3
1
6